Crkva sv. Mihovila u Ovčarevu
<s>Crkva svetog Mihovila u Ovčarevu je rimokatolička crkva u Vrhbosanskoj nadbiskupiji.</s><s>Nalazi se u selu Ovčarevo, koje se ranije zvalo Orašje, sjeverozapadno od Travnika, Bosna i Hercegovina, na udaljenosti od 3 km od središta grada.</s><s>Od glavnog puta Travnik – Jajce selo je udaljeno 1,5 km.</s><s>Komisija za očuvanje nacionalnih spomenika, na sjednici održanoj od 3. do 9. jula 2007. godine, donijela je odluku da se crkva proglasi za nacionalni spomenik BiH.</s><s>Ovu odluku Komisija je donijela u sljedećem sastavu: Zeynep Ahunbay, Amra Hadžimuhamedović, Dubravko Lovrenović (predsjedavajući komisije), Ljiljana Ševo i Tina Wik.</s>

<s>Historija 
Župa Ovčarevo (ranije nazvana Orašje) osnovana je 25. aprila 1832. godine odvajanjem od župe Dolac.</s><s>Pripadala su joj malobrojna katolička sela smještena oko rijeke Lašve do Turbeta.</s><s>Sela su bila u blizini Travnika, smještena na padinama Vlašića.</s>

<s>Godine 1879. od jednog njezinog dijela osnovana je samostalna župa Dželilovac, koja je kasnije nazvana Potkraj.</s><s>To je kraj koji se nalazi iznad Turbeta na obroncima Vlašića.</s><s>Godine 1977. i Turbe je proglašeno samostalnom župom.</s>

<s>Crkva sv. Mihovila u Ovčarevu jedna od tri danas najstarije izvorno sačuvane franjevačke crkve u Bosni.</s><s>Ostale dvije su stara crkva u Varešu i crkva u Docu kraj Travnika.</s><s>Građena je krajem XIX stoljeća, prije 1870. godine.</s><s>Podigao ju fra Jako Baltić čiji potpis stoji na ploči u crkvi.</s><s>Baltić je tražio od travničkog kajmakana Ahmeda da mu za gradnju crkve pribavi odobrenje (ferman).</s><s>Kako se nije nadao fermanu, počeo je u isto vrijeme sa gradnjom crkve i župnog stana za koji je imao odobrenje.</s><s>Odobrenje za crkvu je dobijeno prije završetka izgradnje crkve.</s><s>Veličina područja župe Ovčarevo objašnjava veličinu izgrađene crkve.</s>

<s>U isto vrijeme kada je građena crkva podizana je i župna kuća.</s><s>Godine 1935. izgrađena je nova kuća, koja je u novije vrijeme renovirana.</s><s>Pored nje je god. 1975-76 podignuta vjeronaučna dvorana sa stambenim prostorijama za sestre.</s>

<s>Baltić je vodio gradnju crkava u Ovčarevu i Gučoj Gori, koje imaju slične arhitektonske elemente, ali se ne zna njihov projektant.</s><s>Projektant crkve u Imotskom je bio fra Francesco Maria da Vicenza alias Matteo Lorenzoni(3), što ukazuje na projektanta koji je obilježio franjevačku gradnju polovinom devetnaestog stoljeća, kao što će Vancaš i Paržik obilježiti prelaz iz XIX u XX stoljeće.</s>

<s>Izvanredna oblikovnost ove crkve, posebno njeno zapadno trolisno pročelje, pripada stilskim obilježjima rane renesanse koja se mogu vidjeti kod crkava u Dalmaciji i u Veneciji – od Sv. Spasa u Dubrovniku do San Zaccaria ili San Michele in Isola.</s>

<s>U periodu od 1975. do 1979. na Crkvi sv. Mihovila u Orašju su izvođeni konzervatorsko-restauratorski radovi.</s><s>Radove je vodio akademski kipar Zdenko Grgić a tehnički realizirao arhitekta Mišo Subotić, uz konsultaciju Zavoda za zaštitu spomenika kulture BiH.</s><s>Zahvat na dijelu korske galerije je jedina veća građevinska intervencija u objektu crkve.</s><s>Drvena konstrukcija korske galerije koja je bila oslonjena na dva kata, zamijenjena je masivnom betonskom konstrukcijom.</s>

<s>U isto vrijeme kraj crkve je postavljena brončana bista nobelovca Ive Andrića, rad sarajevskog kipara Zdenke Grgića.</s><s>Ivo Andrić je bio progonjen za vrijeme Prvog svjetskog rata i boravio je u župnoj kući u Ovčarevu.</s>

<s>Za vrijeme ratnih dejstava 1992.-1995. godine stanovnici Ovčareva su napustili svoje kuće a velika većina ih se do sada vratila.</s>

<s>Opis 
Crkva sv. Mihovila u Ovčarevu kod Travnika izgrađena je u neorenesansnom stilu.</s><s>Uzdužna osovina crkve orijentirana je u pravcu jugoistok–sjeverozapad.</s><s>Osnova crkve je pravougaona na čijoj dužoj strani je prislonjen zvonik, a na sredini bočnih strana nalaze se dvije poligonalne niše (kapelice).</s><s>Ukupna dužina crkve sa zvonikom iznosi cca 38,15 m a ukupna širina sa nišama iznosi cca 21,65 m. U središnjem dijelu jugoistočne strane crkve, u produžetku glavnog broda, smješten je zvonik čije vanjske dimenzije iznose cca 6,26 x 4,15 m. Prizemlje zvonika ima funkciju sakristije.</s>

<s>Crkva je jednobrodna građevina čije unutrašnje dimenzije iznose cca 32,30 X 12,23 m</s>

<s>Reference</s>

<s>Vanjski linkovi</s>

<s>Nacionalni spomenici u Travniku
O
Vrhbosanska nadbiskupija</s>

